Martens Vulfs
Martens Vulfs (vācu: Marten Wulff, miris 1586. gadā Rīgā) bija Rīgas monētu meistars (1571-1586), Volfenšildu dzimtas priekštecis. 1557. gadā Livonijas ordeņa mestrs Heinrihs fon Gālens M. Vulfu iecēla par monētu uzraugu (Müntz Wardeyn). 1571. gada novembrī viņu iecēla par monētu meistaru (Müntzmeister) uz atlikušo mūžu. Šajā laikā Martens Vulfs no jauna uzcēla sabrukuma stāvoklī esošo Rīgas monētu kaltuvi. Zināms, ka šajā laikā atsākta monētu kalšana Rīgas brīvpilsētas naudas kaltuvē, bet Doles pilī tika kaltas Livonijas hercogistes monētas (1572-1573).